টেম্পলটন পুরস্কার

টেম্পলটন পুরস্কার একটি স্যার জন টেম্পলটনের নামে প্রদত্ত একটি বার্ষিক পুরস্কার। স্যার জন টেম্পলটনের মানবহিতৈষী দর্শনকে ("মহাবিশ্বের গভীরতম রহস্য ও মানবজাতির অবস্থান অনুসন্ধানের জন্য বিজ্ঞানের শক্তিকে কাজে লাগানো এবং এতে উদ্দেশ্য নিহিত করা") সামনে রেখে কাজ করে দৃষ্টান্তমূলক সাফল্য লাভ করা জীবিত ব্যক্তিদের এই পুরস্কারের জন্য যোগ্য বিবেচনা করা হয়। জন টেম্পলটন ১৯৭২ সালে পুরস্কার চালু করেন এবং তিনিই পুরস্কারের অর্থের জোগান দিতেন ও নিয়ন্ত্রণ করতেন। বর্তমানে টেম্পলটনের অনুসারীরা পুরস্কারের অর্থের জোগান দিলেও মূলত জন টেম্পলটন ফাউন্ডেশন পুরস্কার প্রদান নিয়ন্ত্রণ করে।Online: https://templetonreligiontrust.org/areas-of-focus/

প্রথম দিকে শুধুমাত্র ধর্মের জন্য কাজ করা মানুষেরাই পুরস্কার পেতেন। ১৯৭৩ সালে মাদার তেরেসা প্রথম টেম্পলটন পুরস্কার লাভ করেন। কিন্তু ১৯৮০ এর দশক থেকে ধর্মের সাথে সাথে বিজ্ঞান নিয়ে কাজ করা মানুষদেরও পুরস্কারপ্রাপ্তির পথ প্রশস্ত হয়। ২০০১ সাল পর্যন্ত এই পুরস্কারের নাম ছিল "টেম্পলটন প্রাইজ ফর প্রোগ্রেস ইন রিলিজিওন" ("ধর্মের অগ্রগতির জন্য টেম্পলটন পুরস্কার")। ২০০২ থেকে ২০০৮ পর্যন্ত একে বলা হতো "টেম্পলটন প্রাইজ ফর প্রোগ্রেস টুওয়ার্ড রিসার্চ অর ডিসকভারিজ অ্যাবাউট স্পিরিচুয়াল রিয়েলিটিজ" ("আধ্যাত্মিক বাস্তবতার অগ্রগতির লক্ষ্যে গবেষণা বা উদ্ভাবনের জন্য টেম্পলটন পুরস্কার")।  হিন্দু, খ্রিস্টান, ইহুদি, বৌদ্ধ ও ইসলাম ধর্মাবলম্বীরাও এই পুরস্কার পেয়েছেন এবং এই পুরস্কারের বিচারক হিসেবেও দায়িত্ব পালন করেছেন।

টেম্পলটন পুরস্কারের অর্থমূল্য এমনভাবে নির্ধারণ করা হয়, যেন তা নোবেল পুরস্কারের অর্থমূল্যের চেয়ে বেশি হয়। দ্য ইকোনমিস্ট-এর মতে, টেম্পলটনের ধারণা ছিল যে নোবেল পুরস্কারে আধ্যাত্মিকতা উপেক্ষিত। ২০১৯ সালে টেম্পলটন পুরস্কারের অর্থমূল্য ছিল ১.১ মিলিয়ন পাউন্ড (£)। সাধারণত বাকিংহাম প্রাসাদে বিশেষ অনুষ্ঠান আয়োজনের মাধ্যমে প্রিন্স ফিলিপ পুরস্কার হস্তান্তর করেন।

টেম্পলটন পুরস্কারকে অত্যন্ত সম্মানজনক ও আকাঙ্ক্ষিত বিবেচনা করা হয়। দ্য ওয়াশিংটন পোস্ট একে ধর্মের ক্ষেত্রে সবচেয়ে সম্মানজনক পুরস্কার বলে উল্লেখ করে। তবে নাস্তিক বিজ্ঞানীদের মধ্যে রিচার্ড ডকিন্স, হ্যারি ক্রোটো এবং জেরি কোয়েন পুরস্কারটিকে "বিজ্ঞানের সাথে ধর্মের সুস্পষ্ট সীমারেখার লঙ্ঘনকারী" এবং "শুধুমাত্র ধার্মিক বিজ্ঞানী কিংবা ধর্মের নামে ভালো কথা বলা বিজ্ঞানীদেরই এই পুরস্কার প্রদান করা হয়" বলে সমালোচনা করেন। ২০১১ সালে পুরস্কারবিজয়ী মার্টিন রিজ নিজের এবং অন্য কয়েকজন বিজেতার নাস্তিকতার প্রতি ইঙ্গিত করে এই সমালোচনা প্রত্যাখ্যান করে বলেন, "মনোবিজ্ঞান, বিবর্তনমূলক জীববিজ্ঞান এবং অর্থনীতিতে পুরস্কারপ্রাপ্তিকে কোনোভাবেই ধর্মে উৎসাহদান বলে বিবেচনা করা যায় না"।

 পুরস্কার বিজয়ীদের তালিকা 
 বছর বিজয়ী টীকা তথ্যসূত্র ১৯৭৩  মাদার তেরেসা মিশনারিজ অব চ্যারিটির প্রতিষ্ঠাতা; ১৯৭৯ সালের নোবেল পুরস্কার বিজয়ী  ১৯৭৪  ব্রাদার রজার তাইজে সম্প্রদায়ের প্রতিষ্ঠাতা  ১৯৭৫  সর্বপল্লী রাধাকৃষ্ণণ ভারতের সাবেক রাষ্ট্রপতি, পাকিস্তানের সাথে যুদ্ধ-বিরতির রূপকার  ১৯৭৬  লিও জোসেফ সুইনেন্স ক্যাথলিক কারিশম্যাটিক নবজাগরণ আন্দোলনের রূপকার  ১৯৭৭  চিয়ারা লুবিচ ফোকোলেয়ার আন্দোলনের প্রতিষ্ঠাতা ১৯৭৮  থমাস এফ টোরেন্স চার্চ অব স্কটল্যান্ডের সাধারণ পরিষদের সাবেক মডারেটর  ১৯৭৯  নিক্কিয়ো নিওয়ানো রিশো কোসেই কাইয়ের সহপ্রতিষ্ঠাতা  ১৯৮০  রালফ ওয়েন্ডেল বারহো জাইগন জার্নালের প্রতিষ্ঠাতা  ১৯৮১  সিসেলি সোন্ডার্স হস্পাইস ও প্যালিয়েটিভ সেবা আন্দোলনের প্রতিষ্ঠাতা  ১৯৮২  বিলি গ্রাহাম এভানজেলিস্ট  ১৯৮৩  আলেক্সান্দর সলজেনিৎসিন ভিন্নমতাবলম্বী সোভিয়েত ঔপন্যাসিক, নোবেল বিজয়ী  ১৯৮৪  মাইকেল বোর্দোঁ কেস্টন ইন্সটিটিউটের প্রতিষ্ঠাতা  ১৯৮৫  স্যার অ্যালিস্টার হার্ডি ধর্মীয় অভিজ্ঞতা গবেষণা কেন্দ্রের প্রতিষ্ঠাতা  ১৯৮৬  জেমস আই ম্যাককর্ড প্রিন্সটন থিওলজিক্যাল সেমিনারির সাবেক প্রেসিডেন্ট  ১৯৮৭  স্ট্যানলি জ্যাকি বেনেডিক্টাইন যাজক; সেটন হল বিশ্ববিদ্যালয়ের নভোপদার্থবিজ্ঞানের অধ্যাপক  ১৯৮৮  ইনামুল্লাহ খান আধুনিক বিশ্ব মুসলিম কংগ্রেসের সাবেক মহাসচিব  ১৯৮৯  কার্ল ফ্রিডরিখ ফন ভাইৎস্যেকার পদার্থবিদ ও দার্শনিক  ১৯৮৯   জর্জ ম্যাকলিওড আইয়োনা কমিউনিটির প্রতিষ্ঠাতা  ১৯৯০ বাবা আমটে কুষ্ঠরোগীদের আধুনিক সম্প্রদায়ের পথপ্রদর্শক  ১৯৯০  চার্লস বার্চ সিডনি বিশ্ববিদ্যালয়ের ইমেরিটাস অধ্যাপক  ১৯৯১  ইমানুয়েল জ্যাকভিটস, ব্যারন জ্যাকভিটস গ্রেট ব্রিটেন ও কমনওয়েলথের সাবেক প্রধান রাব্বি  ১৯৯২  কিউং-চিক হান উত্তর কোরীয় বংশোদ্ভূত ইভানজেলিস্ট, সিউলের ইয়ংনাক প্রেসবাইটেরীয় গির্জার প্রতিষ্ঠাতা  ১৯৯৩  চার্লস কলসন প্রিজন ফেলোশিপের প্রতিষ্ঠাতা  ১৯৯৪  মাইকেল নোভাক দার্শনিক ও কূটনীতিক  ১৯৯৫  পল ডেভিস তাত্ত্বিক পদার্থবিদ্যাবিদ  ১৯৯৬  বিল ব্রাইট ক্যাম্পাস ক্রুসেড ফর খ্রিস্টের প্রতিষ্ঠাতা  ১৯৯৭ পাণ্ডুরং শাস্ত্রী আঠাবলে সমাজসংস্কারক ও দার্শনিক, সাধ্যায় আন্দোলনের জনক  ১৯৯৮  স্যার সিগমান্ড স্টার্নবার্গ লোকহিতৈষী, থ্রি ফেইথ ফোরামের প্রতিষ্ঠাতা  ১৯৯৯  আয়ান বারবর কার্লটন কলেজের বিজ্ঞান, প্রযুক্তি ও সমাজ বিভাগের ইমেরিটাস অধ্যাপক  ২০০০  ফ্রিম্যান জন ডাইসন প্রিন্সটনের ইন্সটিটিউট অব অ্যাডভান্সড স্টাডির ইমেরিটাস অধ্যাপক ২০০১  আর্থার পিকোক ক্যামব্রিজের ক্লারা কলেজের সাবেক ডিন  ২০০২  জন পোলকিংহর্ন পদার্থবিদ ধর্মতাত্ত্বিক  ২০০৩  হোমস রোলস্টোন তৃতীয় দার্শনিক  ২০০৪  জর্জ এফ আর এলিস বিশ্বতাত্ত্বিক ও দার্শনিক  ২০০৫  চার্লস হার্ড টাউনস নোবেল পুরস্কার বিজয়ী পদার্থবিদ  ২০০৬  জন ডেভিড ব্যারো বিশ্বতাত্ত্বিক ও তাত্ত্বিক পদার্থবিজ্ঞানী  ২০০৭  চার্লস টেইলর দার্শনিক  ২০০৮  মিচাল হেলার পদার্থবিদ ও দার্শনিক  ২০০৯  বার্নার্ড ডি'এসপাগনাট পদার্থবিজ্ঞানী  ২০১০  ফ্রান্সিসকো জে আয়ালা জীববিজ্ঞানী  ২০১১  মার্টিন রিজ, লাডলোর ব্যারন রিজ বিশ্বতাত্ত্বিক ও নভোপদার্থবিদ  ২০১২চতুর্দশ দালাই লামা, তেনজিন গিয়াৎসো তিব্বতিদের আধ্যাত্মিক নেতা, ১৯৮৯ সালে নোবেল বিজয়ী   ২০১৩  ডেসমন্ড টুটু নোবেল পুরস্কারবিজয়ী, সামাজিক অধিকারকর্মী এবং অবসরপ্রাপ্ত অ্যাংলিকান আর্চবিশপ  ২০১৪  টমাস হালিক রোমান ক্যাথলিক ধর্মযাজক, ধর্মতাত্ত্বিক, সমাজবিজ্ঞানী  ২০১৫  জিয়ান ভানিয়ের ক্যাথলিক ধর্মতাত্ত্বিক ও মানবহিতৈষী এবং লা'আর্চ ও ফেইথ অ্যান্ড লাইটের প্রতিষ্ঠাতা ২০১৬  জনাথন স্যাক্স ইহুদি দার্শনিক ও পণ্ডিত, ব্রিটেনের সাবেক প্রধান রাব্বি ২০১৭  আলভিন প্ল্যান্টিঙ্গা মার্কিন পণ্ডিত, দার্শনিক ও লেখক  ২০১৮  জর্ডানের দ্বিতীয় আবদুল্লাহ জর্ডানের বাদশাহ  ২০১৯  মার্সেলো গ্লাইসার ব্রাজিলীয় পদার্থবিদ ও জ্যোতির্বিজ্ঞানী, ডার্টমাউথ কলেজের পদার্থ ও জ্যোতির্বিদ্যা বিভাগের অধ্যাপক ২০২০  ফ্রান্সিস কলিন্স জিনতত্ত্ব ও শারীরতত্ত্ববিদ

 টীকা 
অ  কার্ল ফ্রিডরিখ ফন ভাইৎস্যেকার এবং জর্জ ম্যাকলিওড ১৯৮৯ সালে যৌথভাবে টেম্পলটন পুরস্কার লাভ করেন।
আ  বাবা আমটে ও চার্লস বার্চ ১৯৯০ সালে যৌথভাবে পুরস্কার পান।

 আরও দেখুন 
 খ্রিস্টীয় দর্শন

 তথ্যসূত্র 
 স্থানবিশিষ্ট 

 সাধারণ 


 বহিঃসংযোগ 
 প্রাতিষ্ঠানিক ওয়েবসাইট

বিষয়শ্রেণী:১৯৭২-এ প্রতিষ্ঠিত
বিষয়শ্রেণী:আন্তর্জাতিক পুরস্কার
বিষয়শ্রেণী:ধর্ম সম্পর্কিত পুরস্কার